

CRNA GORA

VLADA CRNE GORE

**UPRAVA ZA INSPEKCIJSKE POSLOVE**

Sektor za zaštitu životne sredine i prostora

Odsjek za inspekciju za vode

Broj: P-0407/2015-sl.

Podgorica, 05. jul 2015. godine

**OZON**

n/r Aleksandar Perović

**Predmet: Obavještenje u vezi Vaše inicijative za vršenje inspekcijskog nadzora od 05. jula 2015. godine**

Vašom inicijativom za vršenje inspekcijskog nadzora od 05. jula 2015. godine koju ste dostavili Upravi za inspekcijske poslove navodi se da ste obaviješteni od strane građana o građevinskim radovima u koritu rijeke Ribnice, u neposrednoj blizini zgrade Nikić, u centru Podgorice.

S tim u vezi, obavještavamo Vas, kada je riječ o propisima o vodama, da je Zakonom o vodama (“Sl. list RCG“, br. 27/07 i “Sl. list CG“, br. 32/11 i 47/11) (član 115 stav 1 tačka 24, član 117 stav 2, članovi 118 i 120 i član 161 stav 1) i Odlukom o određivanju voda od značaja za Crnu Goru (“Sl. list CG”, br. 9/08, 28/09 i 31/09) (član 1 i član 2 stav 1 tačka 1) nadležnost za izdavanje vodnih akata (vodnih uslova, vodne saglasnosti i vodne dozvole), kao i inspekcijski nadzor, kada je riječ o vodama koje nijesu od značaja za Crnu Goru, isključivo u ingerenciji nadležnih organa lokalne samouprave.

Dostavljeno:

* OZON, Nikšić
* u spise predmeta
* a/a

**Glavni inspektor za vode**

**Mr Miodrag Radulović**